Άντε Γκργκούρεβιτς

Ο Άντε Γκργκούρεβιτς, γεννημένος στις 13 Αυγούστου 1975 στο Σπλιτ της Κροατίας, είναι πρώην διεθνής επαγγελματίας καλαθοσφαιριστής. Έχει ύψος 2,00 μέτρα και αγωνιζόταν στη θέση του σμολ φόργουορντ.

Καριέρα
Ο Γκργκούρεβιτς ξεκίνησε την επαγγλμετική του καριέρα από την ΚΚ Σπλιτ, με την οποία κατέκτησε το κύπελλο Κροατίας το 1997. Παρέμεινε στη συγκεκριμένη ομάδα από το 1995 ως το 2002, με εξαίρεση τη σεζόν 1999-2000 κατά την οποία φόρεσε τη φανέλα της Βακάλο. Με την ΚΚ Σπλιτ είχε 11,5 πόντους και 9,2 ριμπάουντ σε 21 παιχνίδια για την Αδριατική Λίγκα της σεζόν 2001-02.

Την επόμενη χρονιά αγωνίστηκε στο ιταλικό πρωτάθλημα με την ομάδα της Αβελίνο σε 31 αγώνες με μέσους όρους 6,5 πόντων και 9,7 ριμπάουντ, ενώ συνέχισε στη Σλοβενία και την ΚΚ Κρκα για το 2003-04. Μετά από μία σύντομη επιστροφή στο Σπλιτ, υπέγραψε για τη σεζόν 2005-06 στην ιταλική Σούτορ Μοντεγκρανάρο, αλλά ολοκλήρωσε τη χρονιά στη Σκαφάτι Μπάσκετ και τον Άρη Θεσσαλονίκης.

Το 2006-07, φόρεσε τη φανέλα της ΑΕΚ και της Ολυμπιάδας Πατρών, για να συνεχίσει στην ΕΘΑ Έγκωμης και να κλείσει την καριέρα του στην ΚΚ Σπλιτ, το 2012.

Παραπομπές

Πηγές 
 Ante Grgurevic profile | Game center | FIBA.com
 Ante Grgurevic Basketball Player Profile
 Ante Grgurevic - DraftExpress

Κροάτες καλαθοσφαιριστές
Καλαθοσφαιριστές Άρη
Καλαθοσφαιριστές Σπλιτ‎
Καλαθοσφαιριστές ελβετικών συλλόγων‎‎
Καλαθοσφαιριστές σλοβενικών συλλόγων‎
Καλαθοσφαιριστές ΑΕΚ‎
Καλαθοσφαιριστές Ολυμπιάδας Πατρών‎
Καλαθοσφαιριστές κυπριακών συλλόγων